ilo Wijasa (toki Inli: VRChat) li ilo pi ma kon. ona la jan li ken tawa ma pi lon ala li ken lon sijelo wile li ken toki tawa jan li ken musi. ilo li pona mute tawa ilo lukin lawa, taso jan li ken kepeken ona lon ilo sitelen ante kin.
jan li ken pali e ma e sijelo li ken pana e ona kepeken ilo Junisi (toki Inli: Unity).
kulupu Ma Toki Pona Wija (Ma Toki Pona VR) li kama lon ilo Wijasa lon suno nanpa 6 pi sike esun. suno ni nanpa wan pi sike mun la ona li lon poka pi kulupu Palipape (toki Nijon: プロ𛄡クトバベル, toki Epelanto: Projekto Babel).
waso Keli en ijo ante li toki pona e ilo.